ai4bharat/Pralekha huggingface dataset:
ഷിപ്പിങ് മന്ത്രാലയം
കേന്ദ്ര ഷിപ്പിങ് മന്ത്രാലയം, കൊൽക്കത്ത തുറമുഖത്തെ ഹാൽദിയ ഡോക്ക് കോംപ്ലക്സിൽ ആധുനിക അഗ്നിശമന സൗകര്യങ്ങൾക്കായി 107 കോടി രൂപ അനുവദിച്ചു
(ന്യൂഡൽഹി , ജൂലൈ 14, 2020
കൊൽക്കത്ത തുറമുഖത്തെ ഹാൽദിയ ഡോക്ക് കോംപ്ലക്സിലെ അഞ്ചു ജെട്ടികളിൽ അനുബന്ധ അഗ്നിശമന സൗകര്യങ്ങൾക്കായി കേന്ദ്ര ഷിപ്പിംഗ് സഹമന്ത്രി മൻസുഖ് മാണ്ഡവ്യ 107 കോടി രൂപ അനുവദിച്ചു.
ആധുനിക അഗ്നിശമന സൗകര്യങ്ങൾ പെട്രോ- കെമിക്കൽ ഉൽപന്നങ്ങളുടെ ചരക്കുനീക്കം സുരക്ഷിതമായി കൈകാര്യം ചെയ്യുന്നതിന് ഹാൽദിയ ഡോക്ക് കോംപ്ലക്സിനെ സഹായിക്കും. പെട്രോളിയം, പ്രകൃതിവാതക മന്ത്രാലയത്തിന്റെ ഓയിൽ ഇൻഡസ്ട്രി സേഫ്റ്റി ഡയറക്ടറേറ്റിന്റെ മാർഗ്ഗനിർദ്ദേശപ്രകാരം എൽപിജിയും മറ്റ് പെട്രോളിയം ഉൽപന്നങ്ങളും കൈകാര്യം ചെയ്യുന്നതിന് നിലവിലുള്ള അഗ്നിശമന സൗകര്യം മതിയാകില്ല. എല്ലാ പ്രധാന തുറമുഖങ്ങളിലും ചരക്ക് നീക്കത്തിന്റെ സുരക്ഷയ്ക്ക് ഷിപ്പിംഗ് മന്ത്രാലയം മുൻഗണന നൽകുന്നു. അഗ്നി സുരക്ഷയ്ക്കായുള്ള ആഗോള സുരക്ഷാ മാനദണ്ഡങ്ങൾ പാലിക്കുന്നതിനാണിത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19 വാക്സിനേഷൻ നൽകിയത് ഇതുവരെ 39 കോടിയിൽ അധികം പേർക്ക്
ന്യൂ ഡൽഹി, ജൂലൈ 15, 2021
ഇന്ന് രാവിലെ 7 മണി വരെയുള്ള താൽകാലിക കണക്ക് പ്രകാരം, കോവിഡ്-19 വാക്സിനേഷൻ നൽകിയത് ഇതുവരെ 39 കോടിയിൽ അധികം  പേർക്ക്. 49,41,567 സെഷനുകൾ ആയാണ് വാക്സിൻ നൽകിയത്. കഴിഞ്ഞ 24 മണിക്കൂറിൽ, 34,97,058 വാക്സിൻ ഡോസുകൾ നൽകി.
രാജ്യത്താകെ 3,01,43,850 പേരാണ് ഇതിനകം കോവിഡ് മുക്തരായത്. കഴിഞ്ഞ 24 മണിക്കൂറിനിടെ 39,130 പേര് സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വര്ധിച്ച് 97.28% ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പ്രതിദിനം 41,806 പുതിയ കേസുകൾ റിപ്പോർട്ട് ചെയ്തു. തുടര്ച്ചയായ 18-ആം ദിവസവും അരലക്ഷത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം.
നിലവില് രാജ്യത്തു ചികിത്സയിലുള്ളത് 4,32,041 പേരാണ്. ചികിത്സയിലുള്ളത് ആകെ രോഗബാധിതരുടെ 1.39%.
രാജ്യത്തെ പരിശോധനാശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് ആകെ 19,43,488 പരിശോധനകള് നടത്തി. ആകെ 43.80 കോടിയിലേറെ  പരിശോധനകളാണ് രാജ്യത്ത് ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 2.21% ശതമാനവും, പ്രതിദിന രോഗസ്ഥിരീകരണ നിരക്ക് ഇന്ന് 2.15% ശതമാനവുമാണ്. തുടർച്ചയായ 24-ആം ദിവസവും പ്രതിദിന പോസിറ്റീവ് നിരക്ക് 3 ശതമാനത്തിൽ താഴെയാണ്. 38 ദിവസമായി ഇത് 5 ശതമാനത്തിൽ താഴെയാണ്.
RRTN
(Visitor Counter : 149
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
കഴിഞ്ഞ 24 മണിക്കൂറിനിടെ രാജ്യത്ത് കോവിഡ്-19 രോഗം ഭേദമായത് 3804 പേര്ക്കാണ്. രാജ്യത്ത് ഇതുവരെ ആകെ 1,04,107പേര്ക്ക് രോഗം ഭേദമായി. രോഗമുക്തി നിരക്ക് 47.99 ശതമാനം. നിലവില് ചികിത്സയിലുള്ളത് 1,06,737പേരാണ്.
കൊറോണ വൈറസ് കണ്ടെത്തുന്നതിനുള്ള രാജ്യത്തെ പരിശോധന ശേഷി ഐസിഎംആര് വര്ദ്ധിപ്പിച്ചു. 498 സര്ക്കാര് ലാബുകളിലും, 212 സ്വകാര്യ ലാബുകളിലുമാണ് ഇപ്പോള് കോവിഡ് 19 പരിശോധന സൗകര്യമുള്ളത്.
ഇതുവരെ 42,42,718 സാമ്പിളുകള് പരിശോധിച്ചു. കഴിഞ്ഞ 24 മണിക്കൂറിനിടെ 1,39,485 സാമ്പിളുകള് പരിശോധിച്ചു.
കോവിഡ് 19 മഹാമാരിക്കാലത്ത് പിന്തുടരേണ്ട സുരക്ഷിതമായ ഇഎന്ടി നടപടിക്രമങ്ങളെ സംബന്ധിച്ച് കേന്ദ്ര ആരോഗ്യ മന്ത്രാലയം പുതിയ മാര്ഗ്ഗരേഖ പുറത്തിറക്കി. https://www.mohfw.gov.in/pdf/ENTCOVID0306.pdf എന്ന ലിങ്കില് ഇത് ലഭ്യമാണ്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]inഎന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
ജൽ ശക്തി മന്ത്രാലയം
പൊതു അതിർത്തി നദിയായ കുഷിയറയിൽ നിന്ന് 153 ക്യുസെക്സ് വീതം വെള്ളം പിൻവലിക്കുന്നത് സംബന്ധിച്ച് ഇന്ത്യയും ബംഗ്ലാദേശും തമ്മിലുള്ള ധാരണാപത്രത്തിന് മന്ത്രിസഭ അംഗീകാരം നൽകി.
പൊതു അതിർത്തി നദിയായ കുഷിയറയിൽ നിന്ന് ഇന്ത്യയും ബംഗ്ലാദേശും 53 ക്യുസെക്സ് വീതം വെള്ളം പിൻവലിക്കുന്നത് സംബന്ധിച്ച് ഇരു രാജ്യങ്ങളും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം ഇന്ന് മുൻകാല പ്രാബല്യത്തോടെ അംഗീകാരം നൽകി
വരണ്ട സീസണിൽ  പൊതു അതിർത്തി നദിയായ കുഷിയറയിൽ നിന്ന് തങ്ങളുടെ ഉപഭോഗത്തിനായി 153 ക്യുസെക്സ് വീതം വെള്ളം പിൻവലിക്കുന്നതിന് 2022 സെപ്തംബർ 6-ന് ഇന്ത്യാ ഗവൺമെന്റിന്റെ ജലശക്തി മന്ത്രാലയവും ബംഗ്ലദേശ് ഗവൺമെന്റിന്റെ ജലവിഭവ മന്ത്രാലയവും തമ്മിൽ ധാരണാപത്രം ഒപ്പുവച്ചിരുന്നു.
ഈ ധാരണാപത്രം അസം ഗവൺമെന്റിന് അവരുടെ ഉപഭോഗ ജല ആവശ്യത്തിനായി വരണ്ട സീസണിൽ  കുഷ്യാര നദിയുടെ പൊതുമേഖലയിൽ നിന്ന് 153 ക്യുസെക്സ് വരെ വെള്ളം പിൻവലിക്കാൻ പ്രാപ്തമാക്കും.
വരണ്ട സീസണിൽ ഓരോ ഭാഗത്തും വെള്ളം പിൻവലിക്കുന്നത് നിരീക്ഷിക്കാൻ ഇരു രാജ്യങ്ങളും ചേർന്ന് ഒരു സംയുക്ത നിരീക്ഷണ സംഘം രൂപീകരിക്കും.
-ND-
(Visitor Counter : 95
പ്രധാനമന്ത്രിയുടെ ഓഫീസ്
ഒരുകാലത്ത് ഉപരോധങ്ങൾക്കും അക്രമങ്ങൾക്കും പേരുകേട്ട വടക്കുകിഴക്കൻ മേഖല ഇപ്പോൾ വികസന കുതിപ്പുകൾക്ക് അറിയപ്പെടുന്നു : പ്രധാനമന്ത്രി
നേരത്തെ വടക്കുകിഴക്കൻ മേഖല ഉപരോധങ്ങൾക്കും അക്രമങ്ങൾക്കും പേരായിരുന്നുവെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
നാഗാലാൻഡ്, ആസാം, മണിപ്പൂർ എന്നിവിടങ്ങളിലെ അഫ്സ്പയുടെ കീഴിൽ പ്രശ്ന ബാധിത പ്രദേശങ്ങൾ കുറയ്ക്കാൻ പ്രധാനമന്ത്രി നരേന്ദ്ര മോദിയുടെ നേതൃത്വത്തിലുള്ള കേന്ദ്ര ഗവൺമെന്റ് ഒരിക്കൽ കൂടി തീരുമാനിച്ചതായുള്ള കേന്ദ്ര ആഭ്യന്തര മന്ത്രി ശ്രീ അമിത് ഷായുടെ ട്വീറ്റിനോട് പ്രതികരിക്കുകയായിരുന്നു ശ്രീ മോദി. വടക്കുകിഴക്കൻ ഇന്ത്യയിലെ സുരക്ഷാ സ്ഥിതിയിൽ കാര്യമായ പുരോഗതി ഉണ്ടായതിനെ തുടർന്നാണ് ഈ തീരുമാനമെന്നും ഷാ കൂട്ടിച്ചേർത്തു.
അമിത് ഷായുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"വടക്കുകിഴക്ക് സർവതോന്മുഖമായ വികസനത്തിന് സാക്ഷ്യം വഹിക്കുന്നു. ഒരുകാലത്ത് ഉപരോധങ്ങൾക്കും അക്രമങ്ങൾക്കും പേരുകേട്ട പ്രദേശം ഇപ്പോൾ അതിന്റെ വികസന കുതിപ്പിന്റെ പേരിൽ അറിയപ്പെടുന്നു ."
The Northeast is witnessing all-round development. Once known for blockades and violence, the region is now known for its development strides. https://t.co/8blY3erx6j
— Narendra Modi  March 26, 2023
ഭവന, നഗരദാരിദ്ര ലഘൂകരണ മന്ത്രാലയം
സ്മാർട്ട് സിറ്റീസ് മിഷന്റെ കീഴിൽ 2021 ജൂൺ വരെ 2,734 പദ്ധതികൾ പൂർത്തീകരിച്ചു
ന്യൂഡൽഹി, ജൂലൈ 28, 2021
2016 ജനുവരി മുതൽ 2018 ജൂൺ വരെ 4 റൗണ്ട് മത്സരങ്ങളിലൂടെ തിരഞ്ഞെടുത്ത 100 നഗരങ്ങളിൽ സ്മാർട്ട് സിറ്റീസ് മിഷൻ നടപ്പിലാക്കുന്നു. 2021 ജൂൺ 30 വരെ ഈ നഗരങ്ങൾ 1,79,413 കോടി രൂപയുടെ 5,956 പദ്ധതികൾ ടെൻഡർ ചെയ്തിട്ടുണ്ട്; ഇതിൽ 1,48,029 കോടി രൂപയുടെ 5,314 പദ്ധതികളിൽ വർക്ക് ഓർഡറുകൾ നൽകിയിട്ടുണ്ട്; ഇതിൽ തന്നെ 46,769 കോടി രൂപയുടെ 2,734 പദ്ധതികൾ പൂർത്തിയായി.
2021 ജൂൺ വരെ കേന്ദ്ര ഗവണ്മെന്റ്, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും 23,925 കോടി രൂപ സ്മാർട്ട് സിറ്റികൾക്കായി നൽകി.
റൗണ്ട്-1 ൽ തിരഞ്ഞെടുത്ത സ്മാർട്ട് സിറ്റി പ്ലാനുകളിൽ, 57,124 കോടി രൂപയുടെ 1,794 പദ്ധതികൾ ഉൾപ്പെടുന്നു. ഇവയിൽ 45,374 കോടി രൂപയുടെ  1,667 പ്രോജക്ടുകൾ  പൂർത്തിയായി അല്ലെങ്കിൽ നടപ്പാക്കിക്കൊണ്ടിരിക്കുകയാണ്. ഈ നഗരങ്ങളിൽ ഏറ്റെടുക്കുന്ന പദ്ധതികൾ സമയബന്ധിതമായി പൂർത്തീകരിക്കുന്നതിന് എല്ലാ ശ്രമങ്ങളും നടക്കുന്നു.
രാജ്യസഭയിൽ രേഖാമൂലം നൽകിയ മറുപടിയിലാണ് ഭവന, നഗരകാര്യ മന്ത്രാലയ സഹമന്ത്രി ശ്രീ കൗശൽ കിഷോർ ഈ വിവരം നൽകിയത്.
RRTN/SKY
വാണിജ്യ വ്യവസായ മന്ത്രാലയം
2022 മെയ് 10 മുതൽ 14 വരെ ഒമാനിൽ നിന്നുള്ള ഉന്നതതല പ്രതിനിധി സംഘം ഇന്ത്യ സന്ദർശിക്കും
ന്യൂ ഡൽഹി: മെയ് 10, 2022
ഒമാൻ സുൽത്താനേറ്റിലെ വാണിജ്യ, വ്യവസായ, നിക്ഷേപ പ്രോത്സാഹന വകുപ്പ് മന്ത്രി H.E. ഖായിസ് ബിൻ മുഹമ്മദ് അൽ യൂസഫിന്റെ നേതൃത്വത്തിലുള്ള ഉന്നതതല മൾട്ടി-സെക്ടറൽ പ്രതിനിധി സംഘം 2022 മെയ് 10-14 തീയതികളിൽ ഇന്ത്യ സന്ദർശിക്കുന്നു. 48 അംഗ പ്രതിനിധി സംഘത്തിൽ ആരോഗ്യം , ഫാർമസ്യൂട്ടിക്കൽസ്, ഖനനം, വിനോദസഞ്ചാരം, ടെലികമ്മ്യൂണിക്കേഷൻ, ഊർജ്ജം, ഷിപ്പിംഗ്, റിയൽ എസ്റ്റേറ്റ് തുടങ്ങിയ മേഖലകളിൽ നിന്നുള്ള ബിസിനസ് പ്രതിനിധികളും മുതിർന്ന ഉദ്യോഗസ്ഥരും ഉൾപ്പെടുന്നു.
സന്ദർശന വേളയിൽ, 2022 മെയ് 11 ന് ന്യൂ ഡൽഹിയിൽ നടക്കുന്ന ഇന്ത്യ-ഒമാൻ സംയുക്ത കമ്മീഷൻ യോഗത്തിന്റെ  10-ാമത് സെഷനിൽ ഇരുഭാഗത്തു നിന്നുമുള്ള മുതിർന്ന ഉദ്യോഗസ്ഥർ പങ്കെടുക്കും. വാണിജ്യ വ്യവസായ മന്ത്രി ശ്രീ പിയുഷ് ഗോയൽ, ഒമാൻ മന്ത്രി H. E. ഖായിസ് ബിൻ മുഹമ്മദ് അൽ യൂസഫ് എന്നിവർ യോഗത്തിന് അധ്യക്ഷത വഹിക്കും.
2021-2022 സാമ്പത്തിക വർഷത്തിൽ ഇരു രാജ്യങ്ങളും തമ്മിലുള്ള ഉഭയകക്ഷി വ്യാപാരം 82% വർധിച്ച് 9.94 ബില്യൺ യുഎസ് ഡോളറിലെത്തി നിൽക്കുന്ന ഒരു പ്രധാന സമയത്താണ് ഒമാനി പ്രതിനിധി സംഘത്തിന്റെ സന്ദർശനം.
2022 മെയ് 12 ന്, ഇന്ത്യ-ഒമാൻ ജോയിന്റ് ബിസിനസ് കൗൺസിലിന്റെ  യോഗം FICCI യും ഒമാൻ ചേംബർ ഓഫ് കൊമേഴ്സ് ആൻഡ് ഇൻഡസ്ട്രിയും സംയുക്തമായി സംഘടിപ്പിക്കും. ഇരു രാജ്യങ്ങളിലെയും മന്ത്രിമാരും യോഗത്തിന് സാക്ഷ്യം വഹിക്കും. ബി2ബി പരിപാടികൾ, വ്യവസായ മേഖലകൾ തമ്മിലുള്ള ആശയവിനിമയം, നിക്ഷേപക യോഗങ്ങൾ തുടങ്ങി ന്യൂ ഡൽഹിയിലും മുംബൈയിലും ആയി മറ്റ് നിരവധി പരിപാടികൾ ഒമാൻ പ്രതിനിധികൾക്കായി സംഘടിപ്പിക്കുന്നുണ്ട്.
RRTN/SKY
(Visitor Counter : 103
പ്രധാനമന്ത്രിയുടെ ഓഫീസ്
സിംഗ് സാഹിബ് ഗ്യാനി ജഗ്താർ സിംഗ് ജിയുടെ നിര്യാണത്തിൽ പ്രധാനമന്ത്രി അനുശോചിച്ചു
ശ്രീ ദർബാർ സാഹിബിന്റെ മുൻ തലവനായ സിംഗ് സാഹിബ് ഗിയാനി ജഗ്താർ സിംഗ് ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
എക്സ് പോസ്റ്റുകളുടെ പരമ്പരയിൽ പ്രധാനമന്ത്രി പറഞ്ഞു;
“ശ്രീ ദർബാർ സാഹിബിന്റെ മുൻ തലവനായ സിംഗ് സാഹിബ് ഗ്യാനി ജഗ്താർ സിംഗ് ജിയുടെ നിര്യാണത്തിൽ ദുഃഖമുണ്ട്. ഗുരു സാഹിബുകളുടെ ദർശനത്തിന് അനുസൃതമായി മാനവികതയെ സേവിക്കുന്നതിനുള്ള അദ്ദേഹത്തിന്റെ സമ്പുഷ്ടമായ അറിവിന്റേയും പരിശ്രമത്തിന്റെയും പേരിൽ അദ്ദേഹം ഓർമ്മിക്കപ്പെടും. അദ്ദേഹത്തിന്റെ കുടുംബത്തിനും ആരാധകർക്കും അനുശോചനം.
ND
(
വിദ്യാഭ്യാസ മന്ത്രാലയം
കൃഷിയുമായി ബന്ധപ്പെട്ട വിവിധ വശങ്ങൾ സ്കൂൾതല പാഠ്യപദ്ധതിയിൽ
കാർഷിക രംഗം നേരിടുന്ന വെല്ലുവിളികൾക്കുള്ള പരിഹാരങ്ങൾ ഉൾപ്പെടെ കാർഷിക മേഖലയിലെ പ്രശ്നങ്ങൾ എൻ സി ഇ ആർ ടി യുടെ എല്ലാ തലങ്ങളിലെയും ശാസ്ത്ര പാഠ്യപദ്ധതിയിൽ ഉൾപ്പെടുത്തിയിട്ടുണ്ട്. കാര്യങ്ങൾ മനസ്സിലാക്കാൻ വിവിധ ക്ലാസുകളിലെ വിദ്യാർഥികൾക്ക് ഉണ്ടാകുന്ന കഴിവ് അടിസ്ഥാനമാക്കിയാണ് ഇത് ചെയ്തിരിക്കുന്നത്.
(കാർഷിക മേഖലയിലെ പ്രശ്നങ്ങൾ, ആശങ്കകൾ എന്നിവയുമായി ബന്ധപ്പെട്ട പാഠഭാഗങ്ങൾ എൻ സി ഇ ആർ ടി യുടെ 6 മുതൽ 10 വരെയുള്ള ശാസ്ത്ര പുസ്തകങ്ങളിലും 11, 12 ക്ലാസുകളിലെ ജീവശാസ്ത്ര പുസ്തകങ്ങളിലും വിവിധ പാഠങ്ങളിൽ ആയി ഉൾപ്പെടുത്തിയിട്ടുണ്ട്. കൂടാതെ, കാർഷികരംഗം നേരിടുന്ന വെല്ലുവിളികൾ എൻ സി ഇ ആർ ടി യുടെ പന്ത്രണ്ടാം ക്ലാസിലെ ഭൗമശാസ്ത്ര പുസ്തകത്തിലും ഉൾപ്പെടുത്തിയിട്ടുണ്ട്
ഈ പഠന പുസ്തകങ്ങളെല്ലാം കൃത്യമായ ഇടവേളകളിൽ പരിഷ്കരിക്കുന്നുണ്ട്.
കൂടാതെ, 9 മുതൽ 12 വരെയുള്ള ക്ലാസ്സുകളിലെ വിദ്യാർഥികൾക്ക് കൃഷിയും, 11,12 ക്ലാസുകളിലെ വിദ്യാർഥികൾക്കായി പഴം പച്ചക്കറി കൃഷി എന്നതും ഒരു നൈപുണ്യ വിഷയമായി CBSE ലഭ്യമാക്കുന്നു.
കാർഷികമേഖലയിൽ ഭരണകൂടം സ്വീകരിക്കുന്ന മുന്നേറ്റങ്ങൾ സംബന്ധിച്ച് 'ഫാർമേഴ്സ് പോർട്ടൽ ഓഫ് ഇന്ത്യ', 'സുസ്ഥിര വികസനത്തിനായുള്ള ദേശീയ ദൗത്യം' എന്നിവ വഴി വിദ്യാർഥികൾക്ക് അവബോധം ലഭിക്കുന്നു.
വിദ്യാഭ്യാസ മന്ത്രാലയത്തിന്റെ ചുമതലയുള്ള കേന്ദ്രസഹമന്ത്രി ഡോ. സുഭാഷ് സർക്കാർ രാജ്യ സഭയിൽ ഇന്ന് രേഖാമൂലം നൽകിയ മറുപടിയിൽ അറിയിച്ചതാണ് ഇക്കാര്യം.
പ്രധാനമന്ത്രിയുടെ ഓഫീസ്
യുഎഇ പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ. നരേന്ദ്ര മോദി 2023 ജൂലായ് 15-ന് അബുദാബിയിൽ വെച്ച് യുഎഇ പ്രസിഡന്റും അബുദാബി ഭരണാധികാരിയുമായ ഷെയ്ഖ് മുഹമ്മദ് ബിൻ സായിദ് അൽ നഹ്യാനുമായി ഒറ്റയ്ക്കും, പ്രതിനിധി തലത്തിലും കൂടിക്കാഴ്ച നടത്തി.
വ്യാപാരം, നിക്ഷേപം, ഫിൻടെക്, ഊർജം, പുനരുപയോഗം, കാലാവസ്ഥാ പ്രവർത്തനം, ഉന്നത വിദ്യാഭ്യാസം, ജനങ്ങളുമായുള്ള ബന്ധം എന്നിവയുൾപ്പെടെ ഉഭയകക്ഷി പങ്കാളിത്തത്തിന്റെ വിവിധ തലങ്ങൾ ഉൾക്കൊള്ളുന്ന വിപുലമായ ചർച്ചകൾ ഇരു നേതാക്കളും നടത്തി. മേഖലാ , ആഗോള വിഷയങ്ങളും ചർച്ചയിൽ ഉൾപ്പെട്ടു.
താഴെ പറയുന്ന മൂന്ന് സുപ്രധാന രേഖകളുടെ കൈമാറ്റത്തിന് ഇരു നേതാക്കളും സാക്ഷ്യം വഹിച്ചു.
അതിർത്തി കടന്നുള്ള ഇടപാടുകൾക്കായി പ്രാദേശിക കറൻസികളുടെ  ഉപയോഗം പ്രോത്സാഹിപ്പിക്കുന്നതിനുള്ള ഒരു ചട്ടക്കൂട് സ്ഥാപിക്കുന്നതിനായി ആർബിഐയും യുഎഇ സെൻട്രൽ ബാങ്കും തമ്മിലുള്ള ധാരണാപത്രം.
പേയ്മെന്റ്, സന്ദേശമയയ്ക്കൽ സംവിധാനങ്ങൾ പരസ്പരം ബന്ധിപ്പിക്കുന്നതിനുള്ള ഉഭയകക്ഷി സഹകരണത്തിനായി ആർബിഐയും യുഎഇ സെൻട്രൽ ബാങ്കും തമ്മിലുള്ള ധാരണാപത്രം
ഐഐടി ഡൽഹി - അബുദാബി, യുഎഇ സ്ഥാപിക്കുന്നതിനുള്ള പദ്ധതിക്കായി ഇന്ത്യൻ വിദ്യാഭ്യാസ മന്ത്രാലയം, അബുദാബി വിദ്യാഭ്യാസ വിജ്ഞാന വകുപ്പ്, ഐഐടി ഡൽഹി എന്നിവ തമ്മിലുള്ള ധാരണാപത്രം
യോഗത്തിന് ശേഷം സംയുക്ത പ്രസ്താവന ഇറക്കി. കാലാവസ്ഥാ വ്യതിയാനത്തെക്കുറിച്ചുള്ള പ്രത്യേക സംയുക്ത പ്രസ്താവനയും പുറത്തിറക്കി.
ND
(
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ പ്രിന്സിപ്പല് സെക്രട്ടറി കോറോണ വൈറസ് വ്യാപനം സംബന്ധിച്ച് ഉന്നതതല യോഗം സംഘടിപ്പിച്ചു
പ്രധാനമന്ത്രി നിര്ദേശിച്ചതനുസരിച്ച് അദ്ദേത്തിന്റെ പ്രിന്സിപ്പല് സെക്രട്ടറി ഡോ. പി.കെ.മിശ്ര ചൈനയില് കൊറോണ വൈറസ് ബാധ ഉണ്ടായതിനെ കുറിച്ചു ചര്ച്ച ചെയ്യാന് ഉന്നതതലയോഗം നടത്തി. കൊറോണ വൈറസ് ബാധയുമായി ബന്ധപ്പെട്ട ഏറ്റവും പുതിയ സംഭവവികാസങ്ങള്, തയ്യാറെടുപ്പ്, കൈക്കൊണ്ട നടപടികള് എന്നീ കാര്യങ്ങള് ഉദ്യോഗസ്ഥര് പ്രിന്സിപ്പല് സെക്രട്ടറിയെ ധരിപ്പിച്ചു.
ആശുപത്രികളിലെ തയ്യാറെടുപ്പുകള്, ലബോറട്ടറികളിലെ തയ്യാറെടുപ്പുകള്, അതിവേഗം പ്രതികരിക്കാന് സാധിക്കുന്ന സംഘത്തിന്റെ ശേഷി വര്ധിപ്പിക്കല്, മന്ത്രാലയം ഒരുക്കിയ ബൃഹത്തായ നിരീക്ഷണ സംവിധാനങ്ങള് എന്നിവ സംബന്ധിച്ച് ആരോഗ്യ, കുടുംബക്ഷേമ മന്ത്രാലയം വിശദീകരിച്ചു. വ്യോമയാന മന്ത്രാലയം പോലുള്ള മറ്റു മന്ത്രാലയങ്ങള് നടത്തിയ പ്രതിരോധ പ്രവര്ത്തനവും പ്രിന്സിപ്പല് സെക്രട്ടറി അവലോകനം ചെയ്തു.
മറ്റു കേന്ദ്ര മന്ത്രാലയങ്ങളുമായും സംസ്ഥാന ഗവണ്മെന്റുകളുമായും കേന്ദ്രഭരണ പ്രദേശ ഭരണകൂടങ്ങളുമായും ചേര്ന്നു കേന്ദ്ര ആരോഗ്യ, കുടുംബക്ഷേമ മന്ത്രാലയം സാഹചര്യം സൂക്ഷ്മമായി നിരീക്ഷിച്ചുവരികയാണെന്ന് ഉദ്യോഗസ്ഥര് പ്രിന്സിപ്പില് സെക്രട്ടറിയെ ബോധിപ്പിച്ചു.
ഇതുവരെ ഏഴ് രാജ്യാന്തര വിമാനത്താവളങ്ങളിലായി 115 ഫ്ളൈറ്റുകളില് യാത്ര ചെയ്ത 20,000 പേരെ പരിശോധനകള്ക്കു വിധേയമാക്കി. വൈറസിന്റെ സാന്നിധ്യമുണ്ടോ എന്നു പരിശോധിക്കുന്നതിനായി രാജ്യത്തെങ്ങുമുള്ള നാഷണല് ഇന്സ്റ്റിറ്റ്യൂട്ട് ഓഫ് വൈറോളജി ലാബുകള് സജ്ജമാക്കി. എല്ലാ സംസ്ഥാന, ജില്ലാ ആരോഗ്യ അധികൃതരെയും കാര്യങ്ങള് അറിയിക്കുകയും തുടര്ന്നു ബന്ധപ്പെട്ടുകൊണ്ടിരിക്കുകയും ചെയ്യുന്നുണ്ട്.
(ക്യാബിനറ്റ് സെക്രട്ടറി ശ്രീ. രാജീവ് ഗൗബ, ആഭ്യന്തര കാര്യ സെക്രട്ടറി ശ്രീ. അജയ് കുമാര് ഭല്ല, വിദേശകാര്യ സെക്രട്ടറി, ശീ. വിജയ ഗോഖലെ, പ്രതിരോധ സെക്രട്ടറി ശ്രീ. അജയ് കുമാര്, ആരോഗ്യ-കുടുംബക്ഷേമ സെക്രട്ടറി കുമാരി പ്രീതി സുദന്, വ്യോമയാന സെക്രട്ടറി ശ്രീ. പ്രദീപ് സിങ് ഖരോള, മറ്റ് മുതിര്ന്ന ഉദ്യോഗസ്ഥര് എന്നിവര് യോഗത്തില് പങ്കെടുത്തു.
പ്രധാനമന്ത്രിയുടെ ഓഫീസ്
തൊഴിൽ മേളയിലൂടെ പുതുതായി നിയമിക്കപ്പെട്ടവർക്കുള്ള ഏകദേശം 71,000 നിയമനക്കത്തുകൾ നവംബർ 22നു പ്രധാനമന്ത്രി വിതരണംചെയ്യും
പുതുതായി നിയമിക്കപ്പെടുന്നവർക്കുള്ള കർമയോഗി പ്രാരംഭ് മൊഡ്യൂൾ ഓൺലൈൻ ഓറിയന്റേഷൻ കോഴ്സിനും പ്രധാനമന്ത്രി തുടക്കംകുറിക്കും
തൊഴിൽ മേളയിലൂടെ പുതുതായി നിയമിക്കപ്പെട്ടവർക്കുള്ള ഏകദേശം 71,000 നിയമനക്കത്തുകൾ നവംബർ 22നു പ്രധാനമന്ത്രി നരേന്ദ്ര മോദി വിതരണംചെയ്യും. രാവിലെ 10.30 വിദൂരദൃശ്യസംവിധാനത്തിലൂടെയാണു ചടങ്ങ്. പുതുതായി നിയമിക്കപ്പെട്ടവരെ പ്രധാനമന്ത്രി അഭിസംബോധനചെയ്യും.
തൊഴിലവസരങ്ങൾ സൃഷ്ടിക്കുന്നതിനു വലിയ മുൻഗണന നൽകുന്നതിനുള്ള പ്രധാനമന്ത്രിയുടെ പ്രതിബദ്ധതയുടെ പൂർത്തീകരണത്തിലേക്കുള്ള ചുവടുവയ്പാണു തൊഴിൽമേള. കൂടുതൽ തൊഴിലവസരങ്ങൾ സൃഷ്ടിക്കുന്നതിനുള്ള ഉത്തേജകമായി തൊഴിൽമേളകൾ പ്രവർത്തിക്കുമെന്നും യുവാക്കൾക്ക് അവരുടെ ശാക്തീകരണത്തിനും ദേശീയവികസനത്തിൽ നേരിട്ടുള്ള പങ്കാളിത്തത്തിനും അർഥവത്തായ അവസരങ്ങൾ നൽകുമെന്നുമാണു പ്രതീക്ഷ. തൊഴിൽമേളയിലൂടെ പുതുതായി നിയമിതരായ 75,000 പേർക്ക് ഒക്ടോബറിൽ നിയമനക്കത്തുകൾ കൈമാറി.
പുതുതായി നിയമനം ലഭിച്ചവർക്കുള്ള നിയമനക്കത്തുകളുടെ ശരിപ്പകർപ്പുകൾ  രാജ്യത്തുടനീളമുള്ള 45 സ്ഥലങ്ങളിൽ കൈമാറും. നേരത്തെ നികത്തിയ ഒഴിവുകൾക്കുപുറമെ അധ്യാപകർ, ലക്ചറർമാർ, നഴ്സുമാർ, നഴ്സിങ് ഓഫീസർമാർ, ഡോക്ടർമാർ, ഫാർമസിസ്റ്റുകൾ, റേഡിയോഗ്രാഫർമാർ, മറ്റു സാങ്കേതിക-പാരാമെഡിക്കൽ തസ്തികകൾ എന്നിവയിലേക്കും നിയമനം നടത്തും. വിവിധ കേന്ദ്ര സായുധ പൊലീസ് സേനകളിൽ  ആഭ്യന്തരമന്ത്രാലയം ഗണ്യമായതോതിൽ ഒഴിവുകൾ നികത്തും.
കർമയോഗി പ്രാരംഭ് മൊഡ്യൂളിനും പ്രധാനമന്ത്രി തുടക്കംകുറിക്കും. വിവിധ ഗവണ്മെന്റ് വകുപ്പുകളിൽ പുതുതായി നിയമിക്കപ്പെട്ടവർക്കുള്ള ഓൺലൈൻ ഓറിയന്റേഷൻ കോഴ്സാണിത്. ഗവണ്മെന്റ് ഉദ്യോഗസ്ഥർക്കുള്ള പെരുമാറ്റച്ചട്ടം, ജോലിസ്ഥലത്തെ ധാർമികതയും സമന്വയവും, മാനവവിഭവശേഷി നയങ്ങൾ, നയങ്ങളുമായി പൊരുത്തപ്പെടാനും പുതിയ കടമകകളിലേക്കു സുഗമമായി പരിവർത്തനം ചെയ്യാനും അവരെ സഹായിക്കുന്ന മറ്റ് ആനുകൂല്യങ്ങളും ബത്തകളും എന്നിവ ഇതിൽ ഉൾപ്പെടും. അവരുടെ അറിവും നൈപുണ്യവും കഴിവുകളും വർധിപ്പിക്കുന്നതിന് igotkarmayogi.gov.inൽ മറ്റു കോഴ്സുകളിലേക്കു പ്രവേശനത്തിനുള്ള അവസരവും അവർക്കു ലഭിക്കും.
--ND--
(
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ വനിതാ റെഗു ഇനത്തിൽ വെങ്കലം നേടിയ സെപക് തക്രോ ടീമിന് പ്രധാനമന്ത്രിയുടെ അഭിനന്ദനം
ഏഷ്യൻ ഗെയിംസിൽ വനിതാ റെഗു ഇനത്തിൽ വെങ്കലം നേടിയ സെപക് തക്രോ ടീമിന്റെ പ്രകടനത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
“ഏഷ്യൻ ഗെയിംസിലെ വനിതാ റെഗു ഇനത്തിൽ വെങ്കലം നേടിയ നമ്മുടെ സെപക് തക്രോ ടീമിന് അഭിനന്ദനങ്ങൾ! അവരുടെ അസാധാരണമായ കഴിവുകളും അചഞ്ചലമായ നിശ്ചയദാർഢ്യവും അന്താരാഷ്ട്ര വേദിയിൽ തിളങ്ങി. ഈ ശ്രദ്ധേയമായ നേട്ടം രാജ്യം ആഘോഷിക്കുന്നു!"
ആരോഗ്യ, കുടുംബക്ഷേമ മന്ത്രാലയം
ഇതുവരെ 200.11 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഓഗസ്റ്റ് 23, 2022
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 200.11 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
6.32 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 87
വിദ്യാഭ്യാസ മന്ത്രാലയം
രാജ്യത്തെ ഗവേഷണ അടിസ്ഥാനസൗകര്യ ശാക്തീകരണം ലക്ഷ്യമിട്ട് ദേശീയ ഗവേഷണ ഫൗണ്ടേഷൻ
ന്യൂഡൽഹി, ജൂലൈ 26, 2021
രാജ്യത്തെ ഗവേഷണ അടിസ്ഥാനസൗകര്യങ്ങൾ ശക്തിപ്പെടുത്തുന്നത് ലക്ഷ്യമിട്ട് ഒരു ദേശീയ ഗവേഷണ ഫൗണ്ടേഷന്  രൂപം നൽകാൻ കേന്ദ്ര സർക്കാർ തീരുമാനം. ഗവേഷണ വികസന പ്രവർത്തനങ്ങൾ, അക്കാദമിക സമൂഹം, വ്യവസായസംരംഭങ്ങൾ എന്നിവയെ തമ്മിൽ ബന്ധിപ്പിക്കുന്ന ഒരു ചട്ടക്കൂട് ആയാണ് ദേശീയ ഗവേഷണ ഫൗണ്ടേഷനെ വിഭാവനം ചെയ്യുന്നത്. അഞ്ചു വർഷക്കാലം കൊണ്ട് 50,000 കോടി രൂപ അടങ്കൽ ആണ് ദേശീയ ഗവേഷണ ഫൗണ്ടേഷനായി നീക്കിവെക്കുക.
ഗവേഷണ സൗകര്യങ്ങൾ പ്രാരംഭദശയിലുള്ള രാജ്യത്തെ അക്കാദമിക സ്ഥാപനങ്ങളിൽ, പ്രത്യേകിച്ചും സർവകലാശാലകളിലും കോളേജുകളിലും ഗവേഷണത്തിന് ആവശ്യമായ സൗകര്യങ്ങൾ സൃഷ്ടിക്കുക എന്നതാണ് ദേശീയ ഗവേഷണ ഫൗണ്ടേഷന്റെ പ്രധാനലക്ഷ്യങ്ങളിൽ ഒന്ന്.
വലിയ മാറ്റങ്ങൾക്ക് വഴി തുറക്കുന്നതും, വലിയതോതിൽ ഉള്ളതും, ഒന്നിലേറെ അംഗങ്ങൾ ഉൾപ്പെടുന്നതും, വിവിധ സ്ഥാപനങ്ങൾ, വിവിധ വിഭാഗങ്ങൾ, മറ്റു രാഷ്ട്രങ്ങൾ എന്നിവയെ ഏകോപിപ്പിച്ചുമുള്ള പദ്ധതികൾക്ക് ഫൗണ്ടേഷൻ ധനസഹായം നൽകുകയും ആവശ്യമായ പിന്തുണ ഉറപ്പാക്കുകയും ചെയ്യും. ബന്ധപ്പെട്ട മന്ത്രാലയങ്ങൾ, വകുപ്പുകൾ, മറ്റു ഗവൺമെന്റ്-ഗവൺമെന്റ് ഇതര സ്ഥാപനങ്ങൾ, പ്രത്യേകിച്ചും വ്യവസായ സമൂഹം എന്നിവയുടെ പങ്കാളിത്തത്തോടെ ആകും ഇത് നടപ്പാക്കുക.
ദേശീയ വിദ്യാഭ്യാസ നയം 2020-ലെ ഏറ്റവും പ്രധാനപ്പെട്ട നിർദേശങ്ങളിൽ ഒന്ന് വിദ്യാഭ്യാസ പ്രക്രിയയിലെ പ്രാദേശിക ഭാഷാ ഉപയോഗത്തിന് പ്രോത്സാഹനം നൽകുക എന്നതാണ്. ഇത് ലക്ഷ്യമിട്ട് താഴെപ്പറയുന്നവ അടക്കം നിരവധി നടപടികളാണ് ഭരണകൂടം സ്വീകരിച്ചിട്ടുള്ളത്:
i. നിലവിൽ 11 ഭാഷകളിൽ നടത്തുന്ന മെഡിക്കൽ പ്രവേശന പരീക്ഷ നീറ്റ് 13 ഭാഷകളിൽ നടത്തും.
ii. നിലവിൽ മൂന്ന് ഭാഷകളിൽ നടത്തിയിരുന്ന JEE മെയിൻ പരീക്ഷ ഇനി മുതൽ 13 ഭാഷകളിൽ നടത്തും.
iii. 2021-2022 അക്കാദമിക കാലയളവു മുതൽ AICTE അംഗീകാരമുള്ള ചില വിദ്യാഭ്യാസ സ്ഥാപനങ്ങളിൽ പരീക്ഷണാടിസ്ഥാനത്തിൽ 8 പ്രാദേശികഭാഷകളിൽ സാങ്കേതിക വിദ്യാഭ്യാസം ലഭ്യമാക്കും.
iv. സ്വയം  പ്ലാറ്റ്ഫോമിന് കീഴിൽ എഞ്ചിനീയറിംഗ് പഠനത്തിനാവശ്യമായ അനുബന്ധ പഠനോപകരണങ്ങൾ പ്രാദേശിക ഭാഷാ പരിഭാഷയിൽ ലഭ്യമാക്കും.
v. പ്രാദേശിക ഭാഷകളിൽ പഠന പരിപാടികൾ നടത്താൻ താല്പര്യമുള്ള വിദ്യാഭ്യാസ സ്ഥാപനങ്ങൾക്ക് AICTE കൈപ്പുസ്തകം .
vi. മലയാളം ഉൾപ്പെടെ 11 വിവിധ ഭാഷകളിൽ ഇംഗ്ലീഷ് ഭാഷ ഓൺലൈൻ കോഴ്സുകൾ പരിഭാഷ ചെയ്യുന്നതിന് "AICTE ട്രാൻസ്ലേഷൻ ഓട്ടോമേഷൻ ആർട്ടിഫിഷ്യൽ ഇന്റലിജൻസ് ടൂൾ". രാജ്യത്തെ ഗ്രാമീണ മേഖലകളിലെ കൂടുതൽ വിദ്യാർത്ഥികൾക്ക് പഠനത്തിന് അവസരം ഒരുക്കുന്നതിന്റെ ഭാഗമായാണ് നീക്കം.
vii. എഞ്ചിനീയറിംഗ് ഒന്നാം വർഷ വിദ്യാർത്ഥികളുടെ പാഠ്യപദ്ധതിയുടെ അവിഭാജ്യഘടകമായ സ്റ്റുഡന്റ് ഇൻഡക്ഷൻ പ്രോഗ്രാം  പ്രാദേശിക ഭാഷകളിൽ ലഭ്യമാക്കുന്നു.
കേന്ദ്ര വിദ്യാഭ്യാസ മന്ത്രി ശ്രീ ധർമ്മേന്ദ്ര പ്രധാൻ ലോക്സഭയെ അറിയിച്ചതാണ് ഇക്കാര്യം.
RRTN/SKY
(Visitor Counter : 166
പ്രധാനമന്ത്രിയുടെ ഓഫീസ്
വിഖ്യാത വിദ്യാഭ്യാസ വിചക്ഷണൻ ബാബ ഇഖ്ബാൽ സിംഗ് ജിയുടെ നിര്യാണത്തിൽ പ്രധാനമന്ത്രി അനുശോചിച്ചു
പ്രമുഖ വിദ്യാഭ്യാസ വിചക്ഷണൻ ബാബ ഇഖ്ബാൽ സിംഗ് ജിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ബാബ ഇഖ്ബാൽ സിംഗ് ജിയുടെ വിയോഗത്തിൽ വേദനയുണ്ട്. യുവാക്കൾക്കിടയിൽ വിദ്യാഭ്യാസം വർദ്ധിപ്പിക്കാനുള്ള അദ്ദേഹത്തിന്റെ ശ്രമങ്ങൾക്ക് അദ്ദേഹം ഓർമ്മിക്കപ്പെടും. സാമൂഹിക ശാക്തീകരണത്തിനായി അദ്ദേഹം അക്ഷീണം പ്രയത്നിച്ചു. ഈ ദുഃഖസമയത്ത് എന്റെ ചിന്തകൾ അദ്ദേഹത്തിന്റെ കുടുംബത്തോടും ആരാധകരോടും കൂടിയാണ്. വാഹേഗുരു അദ്ദേഹത്തിന്റെ ആത്മാവിനെ അനുഗ്രഹിക്കട്ടെ. "
Pained by the passing away of Baba Iqbal Singh Ji. He will be remembered for his efforts to increase education among youngsters. He tirelessly worked towards furthering social empowerment. My thoughts are with his family and admirers in this sad hour. May Waheguru bless his soul.
— Narendra Modi  January 29, 2022
പ്രധാനമന്ത്രിയുടെ ഓഫീസ്
കോവിഡ്-19 മഹാവ്യാധി തയ്യാറെടുപ്പുകള് സംബന്ധിച്ചു പ്രധാനമന്ത്രിയുടെ അധ്യക്ഷതയില് അവലോകന യോഗം
രാജ്യത്തെ കോവിഡ്-19 രോഗസ്ഥിതി പ്രധാനമന്ത്രി ശ്രീ. നരേന്ദ്ര മോദി വിലയിരുത്തി. മറ്റുള്ളവര്ക്കൊപ്പം അവലോകന യോഗത്തില് കേന്ദ്ര ആഭ്യന്തര മന്ത്രി ശ്രീ. അമിത് ഷാ, കേന്ദ്ര ആരോഗ്യ മന്ത്രി ഡോ. ഹര്ഷവര്ധന്, നിതി ആയോഗ് അംഗം, ക്യാബിനറ്റ് സെക്രട്ടറി, മുതിര്ന്ന കേന്ദ്ര ഗവണ്മെന്റ് ഉദ്യോഗസ്ഥര് എന്നിവര് പങ്കെടുത്തു.
രാജ്യത്തിന്റെ വിവിധ ഭാഗങ്ങളിലുള്ള സാഹചര്യവും വിവിധ സംസ്ഥാനങ്ങളിലെ തയ്യാറെടുപ്പും പ്രധാനമന്ത്രി വിലയിരുത്തി. പൊതു ഇടങ്ങളില് വ്യക്തിശുചിത്വവും സാമൂഹിക അച്ചടക്കവും പാലിക്കപ്പെടുന്നുണ്ട് എന്നു നാം ഉറപ്പുവരുത്തണമെന്ന് അദ്ദേഹം നിര്ദേശിച്ചു. കോവിഡിനെ കുറിച്ചുള്ള ബോധവല്ക്കരണം വ്യാപകമായി നടത്തുകയും രോഗബാധ തടയുന്നതിനു തുടര്ച്ചയായുള്ള ഊന്നല് നല്കുകയും വേണം. ഇക്കാര്യത്തില് ഒരു വിട്ടുവീഴ്ചയ്ക്കും ഇടമില്ലെന്നും അദ്ദേഹം വ്യക്തമാക്കി.
ഡെല്ഹിയില് മഹാവ്യാധി പടരുന്നതു നിയന്ത്രിക്കുന്നതിനായി കേന്ദ്ര, സംസ്ഥാന, പ്രാദേശിക ഭരണകൂടങ്ങള് നടത്തിവരുന്ന ശ്രമങ്ങളെ പ്രധാനമന്ത്രി പ്രകീര്ത്തിച്ചു. എന്.സി.ആര്. മേഖലയിലാകെ രോഗബാധ നിയന്ത്രിക്കുന്നതിനായി മറ്റു സംസ്ഥാനങ്ങളുമായി ചേര്ന്നു സമാനമായ സമീപനം കൈക്കൊള്ളണമെന്ന് അദ്ദേഹം നിര്ദേശിച്ചു.
അഹമ്മദാബാദില് നടപ്പാക്കിയ നിരീക്ഷണവും വീടുകള് കേന്ദ്രീകരിച്ചുള്ള സംരക്ഷണവുമേകുന്ന 'ധന്വന്തരീരഥ്' ഉയര്ത്തിക്കാട്ടുകയും അതു മറ്റിടങ്ങളില് അനുകരിക്കാവുന്നതാണെന്നു ചൂണ്ടിക്കാണിക്കുകയും ചെയ്തു. രോഗം ബാധിച്ച സംസ്ഥാനങ്ങള്ക്കും വളരെയധികം രോഗബാധ ഉണ്ടാകുന്ന സ്ഥലങ്ങള്ക്കും തല്സമയ ദേശീയ നിരീക്ഷണ സംവിധാനവും മാര്ഗനിര്ദേശവും ലഭ്യമാക്കണമെന്നും പ്രധാനമന്ത്രി നിര്ദേശിച്ചു.
(
ഉപരാഷ്ട്രപതിയുടെ കാര്യാലയം
രാജ്യത്ത് ജനിതക രോഗങ്ങൾ മൂലമുള്ള പ്രശ്നങ്ങൾ നേരിടാൻ പ്രതിരോധ നടപടികളിൽ ശ്രദ്ധ കേന്ദ്രീകരിക്കണമെന്ന് ഉപരാഷ്ട്രപതി
ന്യൂ ഡൽഹി: ജൂലൈ 14, 2022
തലസീമിയ, സിക്കിൾ സെൽ അനീമിയ തുടങ്ങിയ ജനിതക രോഗങ്ങൾ മൂലം രാജ്യത്ത് ഉണ്ടാകുന്ന പ്രശ്നങ്ങൾ പരിഹരിക്കുന്നതിന് പ്രതിരോധ നടപടികളുടെ പ്രാധാന്യം എടുത്തുപറഞ്ഞ് ഉപരാഷ്ട്രപതി ശ്രീ എം. വെങ്കയ്യ നായിഡു. ജനിതക വൈകല്യങ്ങൾ നേരത്തേ തിരിച്ചറിയുന്നതിനും കൈകാര്യം ചെയ്യുന്നതിനുമായി സംസ്ഥാനങ്ങൾ കുട്ടികളുടെ കൂട്ട പരിശോധന നടത്തണമെന്ന് അദ്ദേഹം ആവശ്യപ്പെട്ടു
ഇന്ന് ഹൈദരാബാദിലെ തലസീമിയ ആൻഡ് സിക്കിൾ സെൽ സൊസൈറ്റിയിൽ  റിസർച്ച് ലബോറട്ടറി, അഡ്വാൻസ്ഡ് ഡയഗ്നോസ്റ്റിക് ലബോറട്ടറി, രണ്ടാം ബ്ലഡ് ട്രാൻസ്ഫ്യൂഷൻ യൂണിറ്റ് എന്നിവയുടെ ഉദ്ഘാടനം നിർവഹിച്ച ശേഷം സംസാരിക്കവെ, ജനിതക രോഗങ്ങളെ ചെറുക്കാനുള്ള സർക്കാരിന്റെ ശ്രമങ്ങൾ പൂർത്തീകരിക്കാൻ സ്വകാര്യമേഖലയോടും എൻജിഒകളോടും ഉപരാഷ്ട്രപതി അഭ്യർഥിച്ചു.
ഈ ജനിതക അവസ്ഥകൾക്കുള്ള ലഭ്യമായ ചികിൽസാ മാർഗ്ഗങ്ങൾ -- മജ്ജ മാറ്റിവയ്ക്കൽ അല്ലെങ്കിൽ സാധാരണ രക്തപ്പകർച്ച - ചെലവേറിയതും കുട്ടികൾക്ക് വിഷമകരവുമാണെന്ന് ശ്രീ നായിഡു പറഞ്ഞു. അതിനാൽ, ആരോഗ്യപരിരക്ഷ എല്ലാവർക്കും പ്രാപ്യമാക്കുന്നതിന്, സ്വകാര്യമേഖല കൂടുതൽ രോഗനിർണയ-ചികിത്സാ സൗകര്യങ്ങൾ, പ്രത്യേകിച്ച് റ്റിയർ രണ്ട്, മൂന്ന് നഗരങ്ങളിലും ഗ്രാമപ്രദേശങ്ങളിലും സ്ഥാപിക്കണമെന്ന് അദ്ദേഹം ആവശ്യപ്പെട്ടു.
ഇന്ത്യയിൽ പ്രതിവർഷം ഏകദേശം 10 മുതൽ 15 ആയിരം കുഞ്ഞുങ്ങൾ തലസീമിയയുമായി ജനിക്കുന്നുണ്ടെന്ന് പരാമർശിച്ച ഉപരാഷ്ട്രപതി, ഈ ജനിതക രോഗങ്ങളെക്കുറിച്ചുള്ള അവബോധമില്ലായ്മയാണ് അവയുടെ പ്രതിരോധത്തിനും നേരത്തെയുള്ള രോഗനിർണയത്തിനും വലിയ തടസ്സമെന്ന് പറഞ്ഞു. അതിനാൽ, തലസീമിയ, സിക്കിൾ സെൽ അനീമിയ എന്നിവയെക്കുറിച്ച് ബോധവൽക്കരണം നടത്താൻ എല്ലാ പങ്കാളികളോടും അദ്ദേഹം അഭ്യർത്ഥിച്ചു.
ജനിതക വൈകല്യങ്ങൾ കുടുംബങ്ങളിൽ കനത്ത സാമ്പത്തികവും വൈകാരികവുമായ ഭാരം അടിച്ചേൽപ്പിക്കുന്നതായി ശ്രീ വെങ്കയ്യ നായിഡു പറഞ്ഞു. ഇന്ത്യയിൽ ബീറ്റാ-തലാസീമിയയുടെ വ്യാപനം 2.9 മുതൽ 4.6% വരെയാണെന്ന് സ്ഥിതിവിവരക്കണക്കുകൾ കാണിക്കുന്നു, അതേസമയം സമൂഹത്തിലെ താഴ്ന്ന സാമൂഹിക-സാമ്പത്തിക വിഭാഗങ്ങളിൽ സിക്കിൾ സെൽ അനീമിയ കൂടുതലായി കാണപ്പെടുന്നു, ഗോത്രവർഗ ജനസംഖ്യയിൽ 5 മുതൽ 40% വരെയാണ് ഇത്.
ജനിതക വൈകല്യങ്ങൾ നേരത്തെ കണ്ടെത്തുന്നത് രോഗികളെ കൗൺസിലിംഗ് ചെയ്യാൻ സഹായിക്കുമെന്നും, അതിലൂടെ കുട്ടികളിൽ ഗുരുതരമായ ജനിതക വൈകല്യങ്ങൾക്ക് കാരണമായേക്കാവുന്ന വികലമായ ജീനുകളുടെ നിശബ്ദ വാഹകരായ രണ്ട് വ്യക്തികൾ തമ്മിലുള്ള വിവാഹം ഒഴിവാക്കുമെന്നും അദ്ദേഹം പറഞ്ഞു.
RRTN/SKY
(Visitor Counter : 103